Кад сам била с мајком мојом
Кад сам била с мајком мојом, 
Мени фале ове дворе, 
Да су двори самотвори, 
И у њима златни столи, 
У столима паунови, 
И по двору паунице. 
Кад ја дођох у ’ве дворе, 
Али није, како фале: 
Двори миром саграђени; 
Што у њима златни столи 
И у њима паунови, 
То су свекар и свекрва; 
Што по двору паунице, 
То су моје заовице; 
Нека ми их, с Богом биле! 
Шњима ће ми боље бити. 

Сватовске песме